TV7 PIIBLIKOOL
Tõeline jumalateenistus- Sõnadest tegudeni.
On jälle aeg jätkata TV7 Piiblikooli, tere tulemast kaasa!
Meie tänane teema on "Tõeline jumalateenistus-sõnadest tegudeni."
Õpetuse eest vastutab Timo Lehtikari, ta on aktiivne
koguduseliige Järvenpääst ja üks Missio Järvenpää tugisammastest.
Peale õpetust koguneme gruppidesse vestlema ja
seda osa juhib Reijo Telaranta. Enne õpetuse
juurde minekut, palvetame koos Jumala õnnistust sellesse hetke.
Taevane Isa, meie vabastaja Jeesuse nimel me oleme kogunenud.
Aitäh Sinu lubaduse eest, kus kaks või kolm on koos Sinu nimel,
seal oled Sina Issand nende keskel. Issand, õnnista see õhtu,
ava meie kõrvad kuulma ja südamed mõistma. Anna õpetusele see
võidmine, mille ainult, Sina, Issand, suudad anda. Me anname tänu selle
õhtu eest Sulle. Jääme Sinu käte peale, Issand, Sinu
õnnistada, Aamen. Ole lahke, Timo.
Tere õhtust kõigile. On rõõm jätkata koos Jumala Sõna uurimist.
Meie tänase õhtu teema on väga väljakutsuv. Kahjuks me jõuame
seda ainult natuke puudutada. Me räägime usu põhielementidest.
Me räägime täna, mis on tõeline jumalateenistus.
Kuidas sina saad paremini armastada oma ligimest?
Räägime ka sellest, et meie igaühe jaoks on ette valmistatud tee.
Tõeline jumalateenistus on sõnade viimine tegudeni. Ma ei mõtle,
et sinul isiklikult oleks midagi viga, vaid Jumala Sõna julgustab
meid kõiki tegema, mitte ainult olema kuulajad.
Piibel sõnastab seda näiteks nii: tõeline jumalateenistus on usk
Jumalasse ja Jeesusesse Kristusesse ning käimine Jumala poolt ette
määratud tegudes, oma ligimeste armastamine.
Jakoobuse 1:26 "Kui keegi arvab end Jumalat teenivat, oma keelt
aga ei ohjelda, siis ta petab oma südant. Selline jumalateenistus
on tühine." Päris karmid sõnad. Veel selline lause: Usk ei sünni
läbi tegude, usk paneb tegudele alguse. Seda ei tasu segamini
ajada. Mul on endal kalduvus neid asju omavahel segamini ajada.
Ükskõik mida me teeme, me ei suuda oma tegudega ära teenida armu.
Usk seevastu loob tahtmise, armastuse aidata ja kohata teineteist.
Sellel talvisel pildil siin ei ole ühtegi samasugust lumehelvest
või jääkristalli. Mis on aga veel olulisem, meist ükski ei ole teisega
samasugune. Me oleme kõik unikaalsed Jumala ees, Tema loodud.
Usk tuleb ainult kingina, Kristuse lepitustöö läbi.
Head teod ei ole meist, vaid neid sünnitab usk. Imehea on see,
et me võime jätta kõik oma mured Jumala hoole alla. Ükskõik kui
korrast ära meie elud ei oleks, Tema arm on alati piisav.
Jh 6:37: "Kõik, mis Isa mulle annab, tuleb minu juurde, ning kes minu
juurde tuleb, seda ma ei aja välja." Need on Jeesuse lubadused sulle
ja mulle. Need on meie igaühe jaoks isiklikult.
Hb 10:25:"Ärgem jätkem unarusse oma koguduse kooskäimist,
nõnda nagu mõnel on kombeks, vaid julgustagem selleks
üksteist - ja seda enam, mida rohkem te näete seda päeva
lähenevat." See on täiesti arusaadav, vähemalt peaks olema.
Selles peitub imeline õnnistus. Kogudus on kogukond, kus me
saame kasvada Jumala tundmisesse. Kui sa pole leidnud oma kogudust,
on suur oht jääda vaimulikult viljatuks. Apostel Paulus õpetas
omal ajal Korintose kogudusele, milline peab olema tõeline
jumalateenistus. 1Kr 14:26 "Kuidas siis nüüd, vennad?
Kui te tulete kokku, siis on igaühel midagi: on laulu,
on õpetust, on ilmutust, on keelterääkimist, on nende
tõlgendamist - see kõik toimugu ülesehitamiseks."
Ma võtsin selle kirjakoha esile, sest tihtipeale tekib tunne, et me
oleme harjunud minema koosolekule, kus keegi räägib ja meie kuulame.
Aga algselt on see olnud hoopis teistmoodi. Tahan sind välja kutsuda
oma koguduses mõtlema, kuidas oleks võimalik hakata seda Pauluse
nõuaannet rakendama.
Kui me lähme koosolekutele, peame meeles pidama, et see
Jumala sõna on mõeldud isiklikult sulle ja me peaksime
pöörama vähem tähelepanu sellele, kuidas seda Jumala Sõna edastatakse.
Loomu poolest me mõistame lihtsalt teiste üle kohut, aga
see pole ülesehitav. Ka vale kiitus viisakusest lähtudes on ohtlik.
See viib metsa. Tahan kutsuda sind välja ka andma tagasisidet
üksteisele, aga tingimata tõele põhinevalt. Ära tee
asja suuremaks või väiksemaks. On tähtis anda tagasisidet, lähtudes
armastusest. Kui sina täidad mingit teenistust, on väga tähtis
saada tagasisidet teiste poolt. Näed palju vaeva mingi asja
jaoks ja keegi tuleb ütlema, et see oli kuidagi kekspärane,
see pole meeldiv tunne. Erinevaid teenistusi on väga palju.
Eesmärk ei ole see, et me kõik oleksime jutlustajad. Kohvi valamine
ei ole mingi väike asi. See, et keegi on ukse peal tervitamas,
tekitab sees sooja tunde.
Tõin selle näite lapsest, et tuletada sulle meelde, mis on
sinu positsioon Jumala palge ees. Kui mõtleme väikse lapse peale,
ta on oma vanematele kallis just sellisena, nagu ta on.
Ema teab alati, mis lapse nutt tähendab, ta ei oota, et
laps kõigepealt naerataks või oleks kuidagi armastusväärsem,
vaid ema hoolitseb lapse eest, trööstib kui on seda vaja.
Ma kogen, olles kolmekordne vanaisa, et lapse suhe vanematega
on äärmiselt tähtis. Jumal suhtub meisse samamoodi. Laps jääb
kogu oma eluajaks kellegi lapseks. Jeesus sündis väikse lapsena,
aga ta kasvas suureks. Erinevate vanuste juures me oskame
erinevaid asju. Oskused kujunevad välja koos vanusega. Kasutan
mõistet "vaimulik lapsepõlv". Me sünnime uuesti Jumala
lastena ja on loomulik, et erinevate vanuste juures me oskame erinevaid
asju. Ma ei mõtle füüsilist vanust, sest Jumal oma Püha Vaimu läbi
kasvatab meid erineva kiirusega. Aga on loomulik, et suudad teha
erinevaid asju erineva vanuse juures. Seda on hea meeles pidada.
Mu sõber on erineva vanuse juures, mina olen ka ja iga vanuse juurde
kuulub see, et me saame olla väikesed astjad jumalateenistuses.
Ma annan teile uue käsu- armastage teineteist!
Pildistaja on suutnud jäädvustada sellele ühele pildile siin kõik
armastuse elemendid: Jumala kolmainsus, preester, kes õnnistab
seda tulevast abielupaari, kes tahavad vabatahtlikult teenida ja
armastada teineteist. Usk on vabatahtlik sõnakuulelikkus
Jumala ees. Jumal ei sunni, Ta armastab meid ja Ta ootab,
et me kuuletume Tema tahtele. Matteuse 22:34-39: "Aga kui
variserid said kuulda, et Jeesus oli sulgenud
saduseride suu, kogunesid nad sinna. Ja üks seadusetundja nende
seast küsis teda kiusates: "Õpetaja, milline käsk Seaduses
on suurim?" Jeesus vastas talle: "Armasta Issandat, oma Jumalat,
kogu oma südamega ja kogu oma hingega ja kogu oma mõistusega!
See ongi suurim ja esimene käsk. Teine on selle sarnane:
Armasta oma ligimest nagu iseennast!" Meie kõige tähtsam
käsk on armastada Jumalat ja tähtsuselt järgmine on armastada
teineteist. Aga see, mis kipub ka minul ununema, et tuleb
armastada iseennast. See polegi nii lihtne. Meil igaühel on oma
eluteekonnad seljataga, oleme saanud lööke, mis on võtnud meilt
ära enesekindluse. See on asi, millest on võimalik terveneda,
viies need asjad Jumala juurde. On tähtis ka julgustada teisi.
Rääkisime teenistustest. On olemas palju erinevaid teenistusi.
Kuidas sina saaksid leida uusi vaatenurki, uusi tegutsemisviise?
Eelnevad põlvkonnad on jätnud meile päranduse, teatepulga, millega viia
seda Jumala sõnumit edasi. Mis siis kui me ei olegi kuulekad, ei täida
oma ülesannet? Sellepärast on tähtis leida ja areneda oma teenistuses.
"Jumala ja Isa silmis puhas ja laitmatu jumalateenistus on käia vaatamas
vaeslapsi ja lesknaisi nende viletsuses ja hoida end maailma poolt määrimata."
Selle pildi valisin seetõttu, et lapsed on väga lähedal tormisele merele.
Kui nad läheksid veidi kaugemale seal kivi peal, siis nad libiseksid.
See on justkui meenutus sellest, et meie oma elu erinevad etapid
meenutavad meile, et ainult Kristus on meie kalju, millele toetuda.
Taas ja taas meenutan, et palvetamine ja Piibli lugemine on tähtsad.
Kuidas leida oma teenistus? Selleks on palju viise. Üks viis
on proovida. Kui sa ei tee midagi, sa ei tea ka oma võimeid.
Kui sa ei proovi, sa ei tea milleks oled võimeline.
Me peame hakkama proovima, purjetama elumere peal, otsima
oma kohta. Kui su ettevõtmine ei lähe korda, võta seda kui
proovi, mis on viinud sind lähemale oma teenistuse leidmisele.
Ka minu tänase õhtu jutlus on proov. Ma otsin ka oma teenistust.
Olen saanud palju toetust ja arvan, et olen teel õigesse suunda.
Mis Jeesus tegi? Ta oli kolm aastat ümbritsetud jüngritega ja ta õpetas
neid ning saatis nad välja alles siis, kui nad oskasid. Ta varustas
neid. Jumala sõna tundmine on otsustav faktor. Küsi endalt,
kui hästi sa tunned Jumala Sõna, kas vestled igapäevaselt Jumalaga.
Ma ei tea, kuidas teil on, aga mul jääb väheks.
Jk 1:22-23: "Aga olge sõna tegijad ja mitte üksnes kuuljad, pettes
iseendid. Sest kui keegi sõna kuuleb, aga selle järgi ei tee,
siis ta sarnaneb mehega, kes vaatleb oma ihulikku palet peeglist."
Milline on sinu Jumal, kes kutsub sind tööle?
Tihtipeale on meil tee peal takistused. Mina isiklikult ka
alati ei mõtle, mis need takistused on. Need on vahel teadvustamata
asjad, millegi eest põgenemine, tahan olla kuskil mujal, mitte
seal, kus ma peaksin olema. Võime rääkida nn "ajavarastest".
"Ajavaras" on miski, mis röövib su aega ja valitseb. Sa lihtsalt
süvenelt millessegi, olgu see televiisor, isegi hobid,
ületöötamine, aga ka koguduses tegutsemine. Oled koguduse
asjadega niivõrd hõivatud, et sul ei jää aega, et suhelda kahekesi
Jumalaga. Pole aega palvetada, laadida end. Oma
vaimulik elu jääb kõrvale.
Ilm 3:20: "Ennäe, ma seisan ukse taga ja koputan. Kui keegi kuuleb mu
häält ja avab ukse, siis ma tulen tema juurde sisse ning söön
õhtust temaga ja tema minuga." Tuttav kirjakoht. Võtsin selle
esile, et tuletada meelde, kui me ei võta Jeesust vastu
igapäevaselt, kui kaua Ta jõuab koputada su uksele? Kui keegi
tuleb su ukse peale, helistab uksekella, vaevalt, et sa võtad
kedagi võõrast enda juurde. Aga kui me võtame Jeesuse
vastu, Ta tuleb elama meie juurde. Ps 23:1-3: Taaveti laul.
"Issand on mu karjane, mul pole millestki puudust. Haljale
aasale paneb ta mind lebama, hingamisveele saadab ta mind;
tema kosutab mu hinge. Ta juhib mind õiguse rööbastesse
oma nime pärast." Vaatame seda pilti. Jeesus ütleb, et ta
juhib meid õiguse rööbastesse oma nime pärast. Nendel noortel
siin pildil on päästevestid seljas. Meie päästevest on
Püha Vaim. See paat ei liigu edasi, kui pole tuult. Seda paati
saab juhtida ainult siis, kui see liigub. Olen mõistnud, et Jumal
tahab juhtida meie elu, Ta tahab anda oma Püha Vaimu isiklikult
sulle ja mulle. Ta tahab juhtida sinu samme, sinu paati. Aga kui
sul pole Jumala Sõna, see tuul võib viia sind valesse suunda.
Käimine ette määratud tegudes. See pilt kajastab minu elu.
Kõigepealt on avameri, siis tuleb ette kitsas koht. Ma pean mõtlema,
kuidas ma siit edasi juhin. Keegi on paigutanud sinna erinevates
värvides pulki. Nende eesmärk on näidata meile ette määratud teed,
mis on juba ette ära kontrollitud, et see on kindlasti turvaline.
Aga see avameri, mis paistab, ma ei tea, mis seal on, millised
kivid seal ees ootavad. Eriti kui mul pole kaarti, Piiblit,
siis ma ei tea, mis kõik seal ees ootab. Usun, et me oleme
jõudmas lähemale sellele ajale, kui igaühe käest küsitakse,
kas me tõesti tunneme Jumala Sõna, mida Jumala Sõna meile tõotab.
Kordan, et kui me oleme erinevates vanustes lapsed, Ta tahab rääkida
meile erinevatel viisidel. Räägime sõnakuulelikkusest. Kui ingel
ilmus Maarjale, ta küsis, kas Maarja tahab olla Issanda teenija.
Lk 1:38 "Aga Maarja ütles: "Vaata, siin on Issanda teenija, sündigu
mulle sinu sõna järgi!" Ja ingel läks ära tema juurest."
Maarja tahtis olla sõnakuulelik. Ta ei kartnud, et midagi hirmsat
juhtub. Selles ühiskonnas väljaspool abielu sündinud laps ei olnud
naljaasi. Hoolimata sellest ta tahtis usaldada ja võtta vastu
kõik, mis Issand annab. Apostel Paulus kirjutab galaatlastele
vaimuviljadest, mis on mõeldud meile tööriistadeks.
Neid vaimuvilju on vähemalt 9: armastus, rõõm, rahu, kannatlikkus,
sõbralikkus, headus, ustavus, tasadus ja enesevalitsus.
Vaimuviljad pole mõeldud endale söömiseks, vaid teistele jagamiseks.
Vaimu läbi saab see ilmsiks. See pole sinu või minu saavutus.
Me hakkame vähehaaval muutuma. Meil on järsku lihtsam armastada
seda tujukat naabrit, keset probleeme tekib seletamatu rõõm
ja rahu, isegi kui asjad ei paista olevat hästi. Sõbralikkus teiste
vastu, headus, ustavus, tasadus ja see kõige raskem: enesevalitsus.
Püha Vaim muudab meid, kui me anname talle ruumi. Armuannid
on tööriistad koguduse ehitamiseks, mitte ainult enda jaoks.
Jumal juhib igaüht isiklikult. Sest me oleme erinevates vanustes
Jumala lapsed, mitte füüsiliselt, vaid vaimselt, me saame kasvada
Tema tundmises ja Ta on valmistanud meile ette tee, mida mööda käia.
Vahel põikame ka kõrvale, aga sellest hoolimata Ta on valmistanud
selle ette ja meil on alati võimalus minna tagasi õigele rajale.
Ps 32:8: "Sina ütled: "Ma teen su targaks ja õpetan sulle teed,
mida sul tuleb käia, ma annan sulle nõu
oma silmaga sind juhtides." Võrdleme jälle lastega. Kui
väike laps mängib, vanemad või vanavanemad, kes on ligidal,
jälgivad teda, et teha kindlaks, et kõik on korras ja midagi
ohtlikku ei saa juhtuda. Laps võib mängida rahulikult
ja kui tekib probleeme, vanemad tõttavad appi last aitama. Taevase
Isa suhe sinuga on samasugune. Kui me oleme eksiteel, Tema
jälgib ja kannab hoolt. Mis on veel tähtis, on Jumala tahe.
Jumal võib teha mitmel viisil ilmsiks oma tahet. Piiblist leidub
palju vihjeid selle kohta. Ta ilmutab meile prohveteeringute
kaudu. Ta on valmistanud meile tee ja Ta räägib meiega oma Vaimu
läbi mitmetel viisidel. Prohveteeringud ja
teadmisesõnad on Püha Vaimu antud, neid ei tohi segamini ajada
ennustuste või inimeste nägemustega. Prohveteeringute
kohta väike hoiatus: kui saad kelleltki isikliku teadmisesõna,
ole väga ettevaatlik, kui keegi peale sinu ei kuulnud pealt.
Ta võib rääkida sinuga unenägude kaudu, Ta annab meie visiooni.
Võime kuulda Jumala häält, Ta juhatab meid olukordade kaudu,
Ta mõjutab meie tahtmist ja tegusid. Oleme libeda jää peal,
peab olema ettevaatlik, sest kõik meie oma mõtted ei tule
Jumala käest. Aga olen ise õppinud, et need, mis on Jumala nõuanded,
muutuvad selgemaks. Ta võib ka saata mõne lähedase inimese
sinu juurde, teadmata su asjadest, andma nõu, julgustama ja juhatama.
Mt 6:25-26 "Seepärast ma ütlen teile: Ärge muretsege oma hinge
pärast, mida süüa, ega oma ihu pärast, millega riietuda!
Eks hing ole enam kui toidus ja ihu enam kui rõivas?
Pange tähele taeva linde: nad ei külva ega lõika ega kogu
aitadesse, ning teie taevane Isa toidab neid. Eks teie ole
palju enam väärt kui nemad? Aga kes teie seast suudab
muretsemisega oma elule ühe küünragi juurde lisada?"
Kuidas on lood meie muretsemisega? Ma pole küll veel leidnud nuppu,
kust saaks muretsemise välja lülitada.
Loodan, et sinu elu ei ole sama udune, nagu see pilt siin.
Horisont ja suund on sassis, kuhu minna?
Aga kui vaatate seda pilti lähemalt, märkate, et see on
ainult hommikune udu. Päike on tõusmas, päikesevalgus,
mis hajutab udu.
Ma kogen, et see valgus, mis hajutab udu minu elust, on Jumala
armastus, hoolitsus. See pole minu enda töö, ma ei suuda
ise kuidagi mõjutada. Ma saan usus vastu võtta. Me kõik
oleme Jumala silmis täiuslikud, võiksime ise ka nii mõelda.
Jumala Sõna on sinu jaoks. Kõik Jeesuse õpetused, kirjakohad ei
ole mõelnud naabri jaoks, vaid sinu ja minu jaoks isiklikuks
teeviidaks, suunajaks, kompassiks.
See tühi rist on imeline tunnus. Meie vabastaja on tõusnud üles
surnuist. See rist on tühi, sest Tema lepitas meie patud. Sellepärast
peaks meie palve olema: Issand, juhtugu Sinu tahe minu elus. Aamen.
TV7 PIIBLIKOOL
Oleme kuulnud õpetust teemal "Tõeline jumalateenistus-
sõnadest tegudeni." Timo Lehtikari õpetas oma kogemuste põhjal,
kuidas see teema on olnud aktuaalne tema elus. Nüüd
jätkame vestlemist siin kohvikus. Minu seltsis on Pirjo Tukkiniemi ja
Tarja Laakso, tere tulemast. Tahan kõige esimesena küsida,
milline jumalateenistus, missa, koosolek, neil on eri kogudustes
erinevad nimed, mis on sinu jaoks tuttav ja kodune koht, Pirjo?
Minu jaoks on vabakogudus. Mulle meeldib seal käia, on vabadus.
Olen käinud ka missadel ja mulle on seal meeldinud.
Vabadus on olnud tähtis ja kodune atmosfäär.
Jah ja see osadus on nii teistmoodi.
Mis sa arvad, Tarja?
Mulle meeldib vahel käia missadel, kus saab laulda
hümne, nagu lapsepõlves. Väga meeldib mulle käia näiteks
Tuomas-missal, kus on natuke vabam õhkkond, kus saab liikuda,
võtta vastu eestpalvet, kirjutada, palvetada.
Neid on palju ja igaüks leiab kindlasti enda oma.
Tihti rõhutatakse seda, et jumalateenistus, olgu ta missa
või koguduseteenistus, öeldakse, et see on koguduse tuum.
Mis on sinu arvates, Pirjo, kõige tähtsam selle koosoleku juures,
mis räägib sinu vastu?
Minu jaoks on see sõna, mis Jumal annab ja muusika. Need
avaldavad muljet. Vabakoguduses ülistatakse ja see mulle meeldib.
Kuidas sinuga on, Tarja?
Minu jaoks seesama. Jumala Sõna eelkõige. Vahel on vaja sellist
sõna, et kasvõi mõttes põlvili maha minna. Muusika ka ja teiste
kristlastega koos olemine on väga tähtis.
Timo juhtis meid oma õpetuses ka mõtlema jumalateenistuse
teistsuguseid vorme, sõnade teostamist. Mul tõusid endale
mõtetesse mõiste: igapäevane jumalateenistus. Me teenime Jumalat
oma igapäevaste tegudega ja õpetuses räägiti ka sellest,
et kui me saame kokku jumalateenistusel, siis
igaühel on midagi anda. Kas oled mõelnud sellele, Pirjo,
et sul võiks olla midagi anda teie koguduse koosolekutel?
Jah, näiteks teenides vabatahtlikuna.
Kas sul on kogemusi sellest?
Jah, on küll. Kui sa ei jutlusta, sa teed midagi väikest ja keegi
ei pea seda isegi tähelepanema, sa teed seda Jumalale ja Jumal näeb.
Sul on midagi anda, nagu Paulus ütleb.
Jah.
Elame piibellikult. Tarja?
Jah, mul on ka olnud võimalusi anda ja mitte ainult vastu võtta.
Loodan, et neid tuleb veel rohkem ja leian oma tee, koha.
Sõnakuulelikkus eelkõige, käia mööda seda teed, nagu Timo
rääkis, mis on juba ette valmistatud meie jaoks.
Timo õpetusest jäi meelde kindlasti ka see, et ta rõhutas, kui tähtis
on anda teineteisele tagasisidet. Jäin kuulama, mis ta kriitika
kohta ütleb, aga ta ütles lihtsalt, et armastuses. Julgustame ja
elame kaasa üksteisele. Kas seda leidub koguduses piisavalt?
Kas sa saad, Pirjo, tagasisidet, kui teed vabatahtlikku tööd?
Vahel, aga harva. See oleks küll tore. See julgustab tegema
rohkem, andma endast rohkem, kui näed, et keegi väärtustab.
Olete näinud, kui jalgpallis keegi lööb värava ja kõik tulevad
kallistama ja õnnitlema, nad hüppavad üksteise otsas suurest
vaimustusest. Arja, kas peaksime leiutama midagi sarnast? Kui
keegi lööb värava, kõik hüppavad kohe kaela.
See oleks päris eriline.
Kas see oleks midagi uut?
Jah kindlasti oleks uus asi. Aga kas siis see, kes värava
teeb, tõstetakse teistest üle? Me oleme natuke sellised,
et teeme asju väiksemateks.
Sa oled pärit Pohjanmaalt, teil püütakse täita normi, aga välja tuleb priima.
Jah, halba saab ainult eraldi tellides.
Aga päris tõsiselt, kas see võiks olla üks võimalus tõelist
jumalateenistust arendada, õppida julgustama teineteist rohkem?
Jah.
Lõplik au kuulub muidugi Jumalale.
See oli ka tähtis: armastada oma ligimest. Kõige suurem armastuse
väljendusviis ongi anda head tagasisidet.
Pirjo, mismoodi sina leidsid oma koha ja teenistuse koguduses?
See oli Jumala juhtimine. Ma ei teinud ise midagi, lihtsalt olin
õiges kohas õigel ajal. Ma ei otsinud seda, kogesin,
et see oli Jumalast.
Tarja, mis juhtis sind nende asjade juurde, milles oled teeninud?
Suur tahtmine seda teha, teenida. Võib-olla see, et mul on ligimese
armastus ja ma tahaksin kallistada kogu maailma. Ma olen saanud
nii palju Jumalalt, et oma eluajal ma ei suuda tagasi maksta seda.
Tapani, küsin sinu kui direktori käest, mismoodi on Jumal juhtinud
sind nendesse teenistustesse, kus sa oled?
Väga huvitav küsimus. Paljud inimesed mõtlevad, et on juhused,
mis viivad meid ühest kohast teise. Ise mõtlesin
ka nii, kuni ükskord kuulsin Jumalat rääkimas sedasi: "Poeg, sa arvad,
et su elus on palju juhuseid, aga su elus pole ühtegi juhust."
See on Püha Vaimu juhtimine.
Meie kõik siin laua ümber oleme teinud palju asju igapäeva eludes
ja tundnud Jumala juhtimist ning lõpuks olemegi kõik koos
selle sama laua ümber. Kuidas võtaksid kokku selle Timo täna
õhtuse õpetuse? Mis peaks meil meelde jääma?
Olen kuulnud, et tõeline usk ja tõeline jumalateenistus on kui
kahe käe evangeelium: meil on Jumala Sõna, ainus elu muutev vägi
ja ka Jumala antud armastus, teha head ligimestele, me jagame
oma heast, ka materiaalsest, mida Jumal on meile andnud, teistele.
Elame usus, kuulutame evangeeliumit, teeme materiaalset head.
Ja koguneme kogudustesse tänama ja ülistama Jumalat.
Jah, sest kõik tuleb Jumala käest.
Vestlus on siin lõppemas, aga pean veel küsima, mida tähendab
igapäevane jumalateenistus?
Arvan, et see on Jumala Püha Vaimu juhatusel elamine, Sõna
uurimine, koguduse osadus ja nende kaudu leiame meile
ette määratud teod.
Aitäh Pirjo ja Tarja vestluse eest. Paljud ootavad, millest
räägitakse järgmisel piiblikooli õhtul.
Kui loeme evangeeliume, leiame, et Jeesus räägib palju läbi
tähendamissõnade. Ta toob esile Jumala riigi ja meie järgmine teema
ongi "Taevariik-Jeesuse tähendamissõnad koos selgitustega".
Meid õpetab Järvenpää Nelipühi koguduse noortepastor Juha Lehtonen,
kes on tuttav juba eelmistest saadetest. Tänan sind koosviibimise
eest, võite jätkata vestlust teleka ääres, kui soovite selles rohkem
osaleda, meil toimub vestlus ka internetis, aadress on ekraanil.
Soovin sinu ellu Jumala õnnistust ja juhatust, leia need sinu jaoks
ette valmistatud teod!
Tõlge: Sanna Pitko